
Warɛgak Puɔl in rɛwdɛ in cɛ gɔ̱a̱r
TI-MO-THI
Riet in nhiam
Ɛn Warɛgak Puɔl in Rɛwdɛ in cɛ gɔ̱a̱r Ti-mo-thi ruacɛ ɛlɔ̱ŋ kɛ lui̱k Ti-mo-thi ala raan la̱t mi ŋuɛ̈t kä raan kɔaarɛ. Kä min latdɛ ɛ dhi̱eel. Cua Ti-mo-thi la̱t ruac kä cua jɛ bum kɛ ɣöö bɛ la neen mi gɔaa kɛ kui̱ Yecu Kritho. Kä bɛ käp ni ŋi̱i̱c Thukni tin Gɔw kɛnɛ Ruac Kuɔth Pek ëë Wal tin la thuɔ̱k. Kä bɛ la̱tdɛ la̱t ala ŋi̱i̱c kä dääk ruac Kuɔth raar rɛy cucä kɛnɛ löök ruac.
Kä cua Ti-mo-thi luek kɛ kui̱ rikä min dee ben kɛ kui̱ matädɛ kɛ rɔ kä ŋaknɔmni dɔ̱ɔ̱rä kɛnɛ kui̱c ŋɔaani cio̱o̱k 2:23 tin thilɛ mi gɔaa mi nööŋkɛ, tin kua lɛ nööŋ ni da̱k kä nɛy tin liɛŋkɛ kɛ.
Kä kɛn ti diaal ti̱ti̱, cua Ti-mo-thi ti̱em ta̱a̱ ciɛŋä teekä gɔ̱ɔ̱rä buɔk, kɛnɛ min lotdɛ kɛ ŋa̱thdɛ, kɛnɛ pälɛ kɛ rɔ piny, kɛ nhök kɛ dhi̱eelɛ kɛ cuɔ̱cdɛ rɛy ciaaŋ jiääkä.
Tin te rɛy buɔk
1. Riet in nhiam 1:1-2
2. Liak kɛnɛ cuɔ̱m 1:3—2:13
3. Com kɛnɛ lui̱k 2:14—4:5
4. Ta̱a̱ ciɛɛŋä Puɔl 4:6-18
5. Guk ruac 4:19-22
